
                                                 Nr.23/60/2009
BIROUL PERMANENT
AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege pentru aprobarea Ordonanţei de urgenţă a Guvernului nr.122/2008 privind aprobarea participării României, în calitate de „ţară parteneră” la manifestarea expoziţională internaţională cu specific de turism „Caravan Motor Turism Stuttgart” în perioada 17-25 ianuarie 2009, transmisă cu adresa nr.P.L.x. 59 din 11 februarie 2009.


În raport de obiectul şi conţinutul său, proiectul de lege face parte din categoria legilor ordinare.



În conformitate cu prevederile Constituţiei României, republicată, Camera decizională pentru acest proiect de lege este Camera Deputaţilor.
PREŞEDINTE,

Iulian Iancu

                                                 Nr.23/60/2009
R A P O R T

asupra proiectului de Lege pentru aprobarea Ordonanţei de urgenţă a Guvernului nr.122/2008 privind aprobarea participării României, în calitate de „ţară parteneră” la manifestarea expoziţională internaţională cu specific de turism „Caravan Motor Turism Stuttgart” în perioada 17-25 ianuarie 2009


În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru industrii şi servicii a fost sesizată, în procedură de urgenţă, spre dezbatere şi avizare în fond, cu proiectul de Lege pentru aprobarea Ordonanţei de urgenţă a Guvernului nr.122/2008 privind aprobarea participării României, în calitate de „ţară parteneră” la manifestarea expoziţională internaţională cu specific de turism „Caravan Motor Turism Stuttgart” în perioada 17-25 ianuarie 2009, transmisă cu adresa nr.P.L.x. 59 din 11 februarie 2009, înregistrată la comisie sub nr.23/60 din 13 februarie 2009.



Senatul, în calitate de primă Cameră sesizată, a adoptat proiectul de lege în şedinţa din 9 februarie 2009.



Consiliul Legislativ, cu avizul nr.1132 din 24 septembrie 2008, a avizat favorabil proiectul de ordonanţă de urgenţă cu observaţii şi propuneri.



Proiectul de lege are ca obiect de reglementare stabilirea cadrului legal pentru asigurarea participării României în calitate de „ţară parteneră” la manifestarea expoziţională cu specific de turism, „Caravan Motor Turism Stuttgart”, care s-a desfăşurat în perioada 17 – 25 ianuarie 2009 la Stuttgart, Germania.

În calitate de ţară parteneră, României i-au revenit, în principal următoarele obligaţii: organizarea şi finanţarea infoturului pentru presă, reprezentarea ţării printr-un oficial la gala de deschidere, conferinţa de presă proprie, prezenţa profesională la stand, asigurarea unor programe artistice în cadrul standului participarea la Travel Market, participarea la proiectul „Stuttgart călătoreşte”.
Organizatorii manifestării expoziţionale au asigurat următoarele: sprijin pentru organizarea infoturului de presă, organizarea prezenţei la gala de deschidere, punerea la dispoziţie gratuită a sălilor şi tehnicii pentru conferinţa de presă şi pentru Travel Market, invitarea agenţiilor de turism a specialiştilor la Travel Market, alocarea suprafeţei pentru stand într-o poziţie specială, direcţionarea presei şi a acţiunilor de PR către ţara noastră, sprijin în organizarea conferinţei de presă, spaţii de reclamă în cadrul manifestării puse la dispoziţie în mod gratuit, sprijin în organizarea evenimentelor de după manifestare.

Pentru realizarea acestei acţiuni a fost prevăzută în bugetul anului 2008 suma totală de 891.100 lei.


Membrii Comisiei pentru industrii şi servicii au examinat proiectul de lege în şedinţa din 4 martie 2009 şi au hotărât, în unanimitate, să propună Plenului Camerei Deputaţilor adoptarea proiectului de Lege pentru aprobarea Ordonanţei de urgenţă a Guvernului nr.122/2008 privind aprobarea participării României, în calitate de „ţară parteneră” la manifestarea expoziţională internaţională cu specific de turism „Caravan Motor Turism Stuttgart” în perioada 17-25 ianuarie 2009.



La lucrările comisiei au participat invitaţi din partea Ministerului Turismului: domnul Corneliu Popovici – secretar de stat.



La lucrările comisiei au fost prezenţi 26 de deputaţi din totalul de 28 de deputaţi membri ai comisiei.



În raport de obiectul şi conţinutul său, proiectul de lege face parte din categoria legilor ordinare.



În conformitate cu prevederile art.75 alin.(3) din Constituţia României, republicată, Camera Deputaţilor este Cameră decizională.

                        PREŞEDINTE,                                         SECRETAR,
                          Iulian Iancu                                            Mircea Marin
Consilieri parlamentari,
Viorela Gondoş
Isabela Robe

